Guntis Gailītis
Guntis Gailītis (dzimis 1949. gada 11. februārī Līgatnē) ir latviešu režisors un sabiedriskais darbinieks. Studējis režiju Latvijas Mūzikas akadēmijā. 2005. gadā absolvējis Latvijas Universitāti, kur studējis pedagoģiju un psiholoģiju. No 1975. līdz 2006. gadam bijis režisors Latvijas Nacionālajā operā. 1983. gadā sācis pasniegt lekcijas Latvijas Mūzikas akadēmijā. Režisējis vairāk nekā 500 festivālus, koncertus un kultūras pasākumus. 2002. gadā kļuvis par Rīgas Latviešu biedrības biedru. 2006. gadā kļuvis par "Rīgas pieminekļu aģentūras" direktoru. 2011. gadā kļuvis par Rīgas Latviešu biedrības priekšsēdētāju. 2002. gadā nosaukts par Triju Zvaigžņu ordeņa virsnieku.